joelniklaus/EU_Wikipedias huggingface dataset:
Chris Colfer

Christopher Paul Colfer ( * 27.máj, 1990, Clovis, Kalifornia, Spojené štáty) je americký herec, spevák, spisovateľ a aktivista. Známa je jeho postava Kurta Hummela zo seriálu Glee.

Životopis 
Chris Colfer sa narodil v meste Clovis, v Kalifornii. Jeho rodičmi sú Karyn Colfer a Timothy Colfer. Ako dieťa ležal tri mesiace v nemocnici kvôli operácii lymfatických uzlín, ktorá mu zanechala na krku jazvu. 

Počas štúdia vystupoval v miestnych divadlách svojho rodného mesta a angažoval sa v množstve školských projektov. Netají sa svojou homosexualitou, kvôli čomu bol na škole šikanovaný. Vášeň k písaniu v ňom prebudila jeho babička, ktorej jednu zo svojich kníh aj venoval.

Kariéra 
Keď bol mladší, účinkoval v muzikále Za zvukov hudby ako Kurt von Trapp. V osemnástich rokoch sa objavil v hlavnej úlohe vo filme Russel Fish : The Sausage and Eggs Incident, ide o krátky film, ktorý hovorí, ako sa hlavný hrdina chce dostať na Harvard.  

V roku 2009 prišla zatiaľ jeho najväčšia úloha a to v seriáli Glee. Objavil sa v ňom ako Kurt Hummel, homosexuálny študent zo zmyslom pre módu, ktorý je v škole šikanovaný. Za túto postavu získal ceny Zlatý glóbus a Teen Choice Awards. 

Venuje sa aj dabingovej práci.

Spisovateľská kariéra 
V roku 2011 Chris podpísal zmluvu o napísaní dvoch kníh pre deti. Je v nich zobrazený príbeh dvojčiat Alexa a Connera, ktorí kúzelne cestujú cez knihu príbehov a zažívajú dobrodružstvá v krajine, kde môžu tvárou tvár stretnúť rozprávkové postavy, o ktorých si čítali, keď vyrastali.  

Prvá kniha zo série, The Land Of Stories bola uvedená na trh v júli 2012 a behom dvoch týždňov sa stala číslom jedna na rebríčku New York Times, Najpredávanejšia kniha v kategórii Čítanie pre deti. 

Druhá časť knihy bola uverejnená v auguste 2013 a debutovala na druhom mieste. 

Vďaka úspechu kníh Chris získal zmluvu na najmenej tri ďalšie knihy.  

Tretia kniha zo série The Land Of Stories bola zverejnená v júli 2014.

Osobný život 
Otvorene sa priznáva k homosexualite. Jeho rodičia jeho orientáciu prijali. Jeho sestra má ťažkú epilepsiu.

Zdroj 

Filmoví herci USA
Televízni herci USA
Dabingoví herci USA
Herecké výhonky
Spisovatelia USA
Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Aktivisti
LGBT osobnosti USA
Osobnosti z Kalifornie
Dianna Agronová

Dianna Elise Agron (* 30. apríl 1986, Savannah, Georgia, Spojené štáty) je americká herečka, speváčka a tanečníčka. Preslávila ju rola Quinn Fabrayovej v seriáli stanice Fox, Glee.

Životopis 
Dianna Agron sa narodila v meste Savannah v štáte Georgia a vyrastala v San Antionio v Texase, a San Francisco v Kalifornii. Je dcérou Mary (rod. Barnes) a Ronalda S. Agrona, generálneho riaditeľa Hyatt hotels. Vzhľadom k otcovej kariére, Dianna priznala, že spolu s rodinou často žili v hoteloch. Má mladšieho brata Jamesa. Jej otec sa narodil do židovskej rodiny, zatiaľ čo jej matka konvertovala na Judaizmus. Dianna chodila do hebrejskej školy a mala Bat Mitzvah. Jej prastarí rodičia z otcovej strany boli židovskí imigranti z východnej Európy a ich pôvodné priezvisko, Agronsky, bolo pozmenené úradníkmi z Ellis Island.

Navštevovala školy ako Burlingame Intermediate School a Burlingame High School v Kalifornií.

Kariéra 
Najskôr začínala v televíznych seriáloch, ako napríklad C.S.I.: Kriminálka New York, či Veronica Marsová. Objavila sa tiež v štyroch epizódach seriálu Hrdinovia, kde stvárnila postavu Debbie Marshallovej.

Najväčší prelom v jej kariére, jej však zaistil seriál Glee, kde sa predviedla ako študentka Quinn Fabrayová. Tiež sa objavila aj v koncertnom filme Glee z roku 2011 a v rovnakom roku, stvárnila aj postavu Sarah Hart vo filme Som číslo štyri. Po boku hercov ako Robert De Niro či Michelle Pffeifer s objavila v komédií Mafiánovci z roku 2013.

V roku 2015, sa objavila v romantickej komédií Tumbledown, v ktorom sa tiež objavili herci ako Rebecca Hall či Jason Sudeikis. V rovnakom roku, sa tiež objavila aj v dráme Bare, kde stvárnila hlavnú postavu.

V roku 2017 sa objavila vo filme The Crash, po boku hercov ako je AnnaSophia Robb či Minnie Driver.

Osobný život 
Agronová a jej herecká kolegyňa zo seriálu Glee, Lea Michele si v roku 2009 prenajali spoločný byt v centre Los Angeles. Dvakrát podstúpila operáciu nosnej prepážky po tom, čo si v štrnástich rokoch udrela nos na párty a ďalší krát na turné s Glee. Klebety o zasnúbení s hercom Alexom Pettyferom v roku 2011 sa nepotvrdili. Koncom roka 2015 sa zasnúbila s Winstonom Marshallom z kapely Mumford & Sons. Zosobášili sa 15. októbra 2016 v Maroku.

Filmografia 
 Veronica Marsová (2006)
 Hrdinovia (2007)
 Skid Marks (2007)
 Glee (2009)
 The Romantics (2010)
 Varieté (2010)
 Som číslo štyri (2011)
 Glee: The 3D Concert Movie (2011)
 The Glee Project (2012)
 Mafiánovci (2013)
 Zipper (2015)
 Tumbledown (2015)
 Bare (2015)
 The Crash (2017)

Referencie

Zdroj 

Filmové herečky USA
Televízne herečky USA
Popové speváčky USA
Tanečníci USA
Filmové herečky židovského pôvodu
Televízne herečky židovského pôvodu
Speváčky židovského pôvodu
Osobnosti USA židovského pôvodu
Osobnosti zo Savannah
Japonská kuchyňa

Japonská kuchyňa (japonsky: 日本 料理) je štýl varenia typický pre Japonsko. 

Základnými ingredienciami japonskej kuchyne sú ryža, zelenina, ryby a morské plody. Japonské pokrmy sú často pripravené z čerstvých ingrediencií s minimálnou tepelnou úpravou, podávané studené najčastejšie s ryžou. Niektoré pokrmy sa tepelne upravujú, najčastejšie varením (nimono), dusením v pare (mušimono) či pražením (agemono). Jedlo sa dochucuje rôznymi druhmi dochucovadiel (ďumbier, wasabi, sójová omáčka), veľmi cenenou chuťou je umami (japonsky: う ま 味). Japonská tradičná kuchyňa - washoku (čítaj: wašoku) bola zapísaná do Zoznamu svetového nehmotného kultúrneho dedičstva UNESCO v roku 2013 .

Iné projekty

Referencie

Externé odkazy 
 Taje japonskej kuchyne - tvojdom.sk
 Tradičná japonská kuchyňa
 Japonská kuchyňa - Pastva pre jazyk i oči
 Japonská gastronomie

Japonská kuchyňa
Jayma Maysová

Jamia Suzette Mays ( * 16. júl 1979, Bristol, Tennessee), známa pod menom Jayma Mays je americká herečka a speváčka. Preslávila ju najmä postava výchovnej poradkyne Emmy Pillsbury zo seriálu Glee (2009).

Detstvo a mladosť 

Jayma sa narodila v júli 1979 v meste Bristol, v štáte Tennessee, ale vyrastala v meste Grundy vo Virgínií. Jej rodičmi sú Susan Paulette a James Edwin Mays. Po absolvovaní strednej školy v Grundy, navštevovala  Southwest Virginia Community College, neskôr na Virginia Tech a nakoniec skončila na Radforskej Univerzite, kde študovala so zameraním na múzické umenia.

Kariéra 

Svoju kariéru zahájila v roku 2004 televíznymi seriálmi ako príklad Joey či Škaredá Betty. Zahrala si menšiu úlohu po boku Rachel McAdams  v thrilleri Noční let z roku 2005, ktorý režíroval Wes Craven.

Tiež sa do podvedomia divákov dostala vďaka úlohe v seriály Dr. House. Vďaka jej nie práve dospelému vzhľadu, získala úlohu v paródií na filmy Veľkofilm (2007), čo je príklad paródia na filmy ako Charlie a továreň na čokoládu alebo Narnia: Lev, šatník a čarodejnica. 

Objavila sa aj vo videoklipe „Awakening“ skupiny Switchfoot. 

V roku 2008 sa objavila v komédií Poliš z ochoďáku, ktorý v roku 2015, mal druhú časť, v ktorej sa Jayma neobjavila kvôli zmluve zo seriálom Glee, v ktorom účinkovala od roku 2009 do roku 2015. Jej postava sa volala Emma Pillsbury a bola výchovná poradkyňa na škole. Tiež sa jedná o jej najviac známu rolu. V seriály ju tiež vidieť aj spievať.

V roku 2011, prepožičala svoj hlas v animovanej rozprávke Šmolkovia, ktorá sa neskôr v roku 2013 dočkala aj druhej časti. 

V seriály Millerovci z roku 2013, nahradila herečku Mary Elizabeth Ellis a o rok sa objavila po boku herečky  Patricii Clarkson v komédií Last Weekend. 

V roku 2017, po boku herca Toma Cruisa sa objaví vo filme Nebeský gauner a tiež aj v pripravovanom seriály Trial & Error.

Súkromný život 

Od roku 2007 je vydatá za herca Adama Campbella, s ktorým sa spoznala pri natáčaní filmu Veľkofilm. Má s ním syna Judea, ktorý sa narodil v auguste 2016. Vo voľnom čase najradšej počíta matematiku a v auguste 2014, podporila ochorenie ALS, na výzvu Ice Bucket Challange.

Iné projekty

Zdroj 

Filmové herečky USA
Televízne herečky USA
Dabingové herečky USA
Speváčky USA
Herecké výhonky
Osobnosti z Tennessee
Modrý vrch (prírodná rezervácia)

Modrý vrch je prírodná rezervácia v správe štátnej ochrany prírody Slovenský raj.

Nachádza sa v katastrálnom území obce Spišská Nová Ves v okrese Spišská Nová Ves v Košickom kraji. Územie bolo vyhlásené v roku 1988 na rozlohe 4,46 ha. Ochranné pásmo nebolo určené.

Predmetom ochrany sú zriedkavé a chránené druhy rastlín a živočíchov Hornádskej kotliny so sústredeným výskytom vzácnej ľalie cibuľkonosnej (Lilium bulbiferum L.).

Referencie

Externé odkazy 
 Prírodná rezervácia Modrý vrch, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Zdroj 

Prírodné rezervácie v Košickom kraji
Chránené územia v okrese Spišská Nová Ves
Spišská Nová Ves
Bitka na Rudom poli

Bitka na Rudom poli bola bitka, ktorá sa odohrala 9. novembra 1431 deň pred svätým Martinom na Rudom poli medzi Ilavou a Košecou . Bitka sa odohrala medzi husitmi a Uhrami, v ktorej proti sebe stálo 10 až 15-tisíc mužov. V rokoch 1428 – 1433 sa uskutočnilo niekoľko vpádov husitských vojsk na územie Uhorska. Pri prvých vpádoch uhorské vojsko nedokázalo výraznejšie čeliť husitským vojskám.

V septembri 1431 sa konala štvrtá husitská výprava. Husiti vpadli na Slovensko v dvoch prúdoch - cez stredné Považie pod vedením Petra Holého a zo Sliezska cez Jablunkovský priesmyk. Husiti sa  na strednom Považí  vracali zo svojej výpravy a chceli prejsť trenčianskym mostom na druhú stranu rieky Váh, aby sa vrátili na Moravu. Most bol však strhnutý a preto pokračovali proti prúdu rieky. Uhorské vojsko im pripravilo pri Ilave pascu. Bitka sa odohrala na poli medzi Košecou a Ilavou. Počas bitky utrpeli husiti citeľné straty. Zvyšky vojsk sa potom stiahli Púchovskou dolinou naspäť na Moravu.

Husiti boli dlho neporaziteľní, na Slovensku prehrali v dvoch veľkých bitkách a to pri Trnave a na Rudom poli pri Ilave. Môžu za to podľa všetkého nezhody vnútri husitských vojsk. Táboriti sa vrátili domov skôr. Sirotkovia ešte chceli svoju vojnovú korisť obohatiť, tak sa rozdelili. Keď sa chceli vrátiť na Moravu, mosty našli spálené a v pätách im bolo uhorské vojsko. Jediná úniková cesta viedla najbližším brodom pri Ilave a Košeci.

Následky 
Bitka mala pre mesto Ilava, ďalekosiahle dôsledky. Keď Ilavu ovládli husiti, občania Ilavy im v ich boji a pôsobení na Považí pomáhali. Keď Žigmund Luxemburský pri Ilave porazil husitov  a vyhnal ich z mesta, potrestal Ilavanov tak, že dal mesto zrovnať so zemou . Občanov mesta vyhnal a zakázal im mesto postaviť znova. Preživší Ilavania sa stiahli do hôr a založili dedinu Iliavka (malá Ilava). Keď hnev Žigmunda Luxemburského opadol, povolil opätovné vystavanie mesta a návrat jeho obyvateľov. Väčšina obyvateľov sa do Ilavy vrátila, avšak niektorí ostali bývať i naďalej v horách, v dedinke Iliavka.

Mesto sa postavilo opäť a vrátili sa mu pôvodné mestské výsady, dokonca od Žigmunda dostalo aj ďalšie významné výsady. Podstatou zrovnania mesta, bola predovšetkým jeho modernizácia a rozšírenie na lepšom mieste s vybudovaním šíjových priekop poskytujúcich mestu lepšiu ochranu ako mestské hradby.

Referencie

Externé odkazy 
 Husitské spanilé jazdy na Považí
 Lysý, Miroslav: Husitské vpády do Uhorska v rokoch 1428 – 1431, Historický časopis
 Sirotčí výpravy na Slovensko

Rudé pole
Rudé pole
Rudé pole
1431
Holland Taylorová

Holland Taylor (* 14.január 1943, Philadelphia, Pensylvánia, Spojené štáty) je americká herečka, divadelná herečka a dramaturgička, známa z filmov ako Pravá blondýnka (2001) či zo seriálu Dva a pol chlapa (2003).

Životopis 
Narodila sa ako najmladšia z troch detí Virginie Taylorovej a C. Tracyho Taylora. Vyštudovala na Bennington College vo Vermonte a v dvadsiatich rokoch sa presťahovala do New Yorku. Túžila sa stať ukážkovou herečkou na Broadwayi. Hrala však v skôr menej podstatných úlohách. Zviditeľnil ju až film Bussom Buddies, s Tomom Hanksom, z roku 1980. Viac sa jej darilo v divadelnej oblasti ako v tej filmovej. Objavila sa po boku herečky Reese Witherspoonovej vo filme Pravá blondýnka z roku 2001 a jej najväčší prelom v jej kariére, je zaistil v roku 2003, seriál Dva a pol chlapa, kde stvárnila mamu Charlieho Sheena a Jona Cryera. Tiež je držiteľkou ceny Emmy.

Miluje Francúzsko a najviac času jej zaberá práca, čiže divadlo a herectvo. Je bezdetná a nikdy sa nevydala. Priznala sa však k homosexuálnej orientácií a od roku 2015 žije s herečkou Sarah Paulson.

Zdroj 

Filmové herečky USA
Televízne herečky USA
Divadelné herečky USA
Držitelia ceny Emmy
LGBT osobnosti USA
Karlo (raper)

Juraj Čaba, umeleckým menom Karlo alebo Gumbgu (* 30. jún 1989, Lučenec) je slovenský reper.

Hudobná kariéra 
S hudbou začal už v detstve, keď mal 16 rokov. Do povedomia verejnosti sa dostal, keď sa stal členom košickej Haha Crew. Pod ňou nahral uvítací song "Aladin" a neskôr zopár ďalších. Gumbgu ale neskôr zo skupiny odišiel, no s jej členmi stále spolupracuje. Momentálne vydáva pod českým vydavateľstvom Milion+, ktorého je aj spoluzakladateľom. V roku 2017 vydal album ktorý nesie názov 666, sú na ňom producenti ako Dalyb, Season productions a mnoho ďalších. Na začiatku roka 2020 vydal album, ktorý sa volá 999.  Na albume má featy od veľa známych rapperov ako Yzomandias a Nik Tendo.

Kontroverzie 
22. marca 2022 hliadka Colného úradu Trnava zadržala dvoch mužov – 46-ročného českého občana Karla B. a 32-ročného Juraja Č. z okresu Lučenec –, v ktorých batožine počas prehliadky v medzinárodnom osobnom vlaku na trase medzi železničnými stanicami Kúty a Bratislava našli ilegálne drogy. Juraj Č. vo svojej batožine prevážal 1515,63 g marihuany a 152,75 g kokaínu, pričom portál Refresher identifikoval túto osobu ako repera Karla.

Diskografia

Sólové albumy

Skupinové albumy

Referencie

Externé odkazy 
 Oficiálna webstránka Karlo
 Oficiálna webstránka Milion+

Osobnosti z Lučenca
Slovenskí reperi
Hiphopoví hudobní producenti
David J. Thouless

David James Thouless (* 21. september 1934, Bearsden, Spojené kráľovstvo† 6. apríl 2019, Cambridge) bol britský fyzik, špecialista na fyziku kondenzovaných stavov, laureát Nobelovej ceny.

Doktorát získal na Cornell University, jeho prácu tu viedol nositeľ Nobelovej ceny Hans Bethe. Pôsobil ako profesor matematickej fyziky na Birminghamskej univerzite, v roku 1980 získal profesorské miesto na Washingtonskej univerzite v Seattli.

Jeho výskum sa týkal supravodivosti a vlastností jadrovej hmoty.

V roku 1990 získal Wolfovu cenu za fyziku, ďalej tiež Diracovu medailu či Onsagerovu cenu. V roku 2016 bol ocenený spoločne s Duncanom Haldanom a Michaelom Kosterlitzom Nobelovou cenou  za teoretické objavy topologických fázových prechodov a topologických fáz hmoty. Je členom Kráľovskej spoločnosti, Národnej akadémie vied Spojených štátov amerických, Americkej akadémie umení a vied a Americkej fyzikálnej spoločnosti.

Referencie

Iné projekty

Externé odkazy 
 David Thouless profile in the LANL Daily News Bulletin
 2000 Lars Onsager Prize Recipient. David James Thouless, University of Washington (Americal Physical Society)
 Thouless u. a. Quantized vortices in superfluids and superconductors 1997
 Biographie na APS

Zdroj 

Britskí fyzici
Členovia Kráľovskej spoločnosti
Členovia United States National Academy of Sciences
Nositelia Nobelovej ceny za fyziku
Nositelia Nobelovej ceny z USA
Britskí nositelia Nobelovej ceny
Nositelia Wolfovej ceny za fyziku
Absolventi Cornell University
Kopaný závoz

Kopaný závoz () je najvyšší vrch Krupinskej planiny. Nachádza sa približne  severovýchodne od Senohradu.

Poloha 
Nachádza sa na severnom okraji Krupinskej planiny, v centrálnej časti geomorfologického podcelku Závozská vrchovina. Leží asi 3 km severovýchodne od obce Senohrad na území vojenského výcvikového priestoru Lešť, v katastrálnom území Lažteky, v okrese Zvolen. Z tohto dôvodu je verejnosti bežne neprístupný a na jeho vrchol nevedie značkovaný turistický chodník. Veľká časť vrchu je pokrytá lesom. Svahy vrchu odvodňujú prítoky rieky Krupinica, smerujúcej do Ipľa.

Prístup  
Vrch je verejnosti neprístupný, no lesom naň vedie chodník z obce Senohrad. Z čiastočne odlesneného vrcholu sú ďaleké výhľady najmä južným smerom, no veľmi dobre je pozorovateľné i Sitno či Javorie.

Referencie

Pozri aj 
 Krupinská planina
 Lešť

Externé odkazy 
 Poloha na turistickej mape

Vrchy v Krupinskej planine
Vrchy v okrese Zvolen
Vrchy pod 1000 metrov na Slovensku
Jean-Marie Lehn

Jean-Marie Lehn (* 30. september 1939, Rosheim, Francúzsko) je francúzsky chemik.

Po otcovi organistovi zdedil lásku k hudbe a popri chémii sa od mladosti zaujímal aj o humanitné odbory.

Vyštudoval univerzitu v Štrasburgu, kde získal aj doktorát. V roku 1965 sa oženil so Sylviou Lederer, majú dvoch synov. Po ročnom pobyte na Harvarde sa vrátil v roku 1996 učiť do Štrasburgu. Od roku 1980 je profesorom na Collège de France.

V roku 1987 získal Nobelovu cenu spolu s D. J. Cramom a Ch. J. Pedersenom za objav syntetických makrocyklických látok so selektívnymi vlastnosťami pre väzbu iónov a molekúl.

Referencie

Iné projekty

Externé odkazy 
 Nobel e-museum, Jean-Marie Lehn
 Selbstorganisation durch Entwurf und Selektion

Zdroj 

Francúzski chemici
Francúzski ateisti
Francúzske osobnosti nemeckého pôvodu
Nositelia Nobelovej ceny za chémiu
Francúzski nositelia Nobelovej ceny
Nositelia Davyho medaily
Nositelia Radu čestnej légie
Členovia Francúzskej akadémie vied
Členovia United States National Academy of Sciences
Členovia Pápežskej akadémie vied
Členovia Kráľovskej spoločnosti
Členovia American Academy of Arts and Sciences
Prvá stavebná sporiteľňa

Prvú stavebnú sporiteľňu, a. s. založili tri renomované európske bankové domy: Slovenská štátna sporiteľňa, š. p. ú. - v súčasnosti pôsobí pod názvom Slovenská sporiteľňa, a. s. , nemecká Bausparkasse Schwäbisch Hall AG a rakúska Raiffeisen Bausparkassen Managementservice und Beteiligungsges.m.b.H. - v súčasnosti pôsobí pod názvom Raiffeisen Bausparkassen Holding GmbH. Vďaka nim sa do strednej a východnej Európy dostalo stavebné sporenie, ktoré sa tu zakrátko udomácnilo. Dokázalo tak, že je jedným z najefektívnejších nástrojov financovania bytovej výstavby nielen vo vyspelých západoeurópskych ekonomikách. Prvým oficiálnym dňom, počas ktorého začala Prvá stavebná sporiteľňa, a. s., vykonávať svoju činnosť, bol 16. november 1992. 

Prvá stavebná sporiteľňa, a. s., bola prvou špecializovanou bankou tohto druhu v strednej a východnej Európe. Poskytuje výhodné sporenie so štátnou prémiou a úrokmi. Exkluzívnou ponukou je špeciálne sporenie pre deti s extra istotou a online Sporenie Lišiak. Popri výhodnom zhodnocovaní finančných prostriedkov ponúka aj niekoľko typov úverov, napr. na kúpu, výstavbu alebo obnovu bývania, ale aj na vybavenie domácnosti. Na financovanie opráv a rekonštrukciu bytových domov slúži špeciálny program určený pre spoločenstvá vlastníkov bytov a nebytových priestorov, bytové družstvá a iných správcov bytových objektov. Pre UNIQA poisťovňu, a.s., sprostredkuvávame niekoľko druhov výhodných poistení (napr. bytu, domu či domácnosti, kapitálové životné poistenie ale aj poistenie úveru).

Prvá stavebná sporiteľňa (od r. 1992): 

 uspokojila už viac ako 2,5 milióna klientov,
 uzatvorila s nimi 4,5 milióna zmlúv o stavebnom sporení,
 klientom poskytla takmer 600-tisíc úverov na financovanie bývania,
 na bývanie poskytla celkovo viac ako 10 miliárd €.

PSS, a. s., si dlhodobo udržiava 73 % podiel na trhu stavebného sporenia.

Zaujímavosti: 

 každé dve a pol minúty si u nás klienti uzatvoria novú zmluvu o stavebnom sporení,
 denne poskytneme na bývanie v priemere 1 milión €,
 takmer polovica obyvateľov Slovenska je alebo bola naším klientom,
 denne poskytneme takmer 70 úverov na financovanie bývania,
 každý siedmy bytový dom na Slovensku je obnovený z prostriedkov PSS, a. s.,
 deti, ktorých rodičia využívajú sporenie Junior extra, by naplnili 6 500 školských tried.

Služby 
stavebné sporenie s možnosťou získania štátnej prémie
stavebné úvery
medziúvery bez počiatočného vkladu alebo predchádzajúceho sporenia
úvery pre obnovu bytových domov atď.

Referencie

Externé odkazy 
 Oficiálne webstránky

Slovenská sporiteľňa
Banky na Slovensku
Vojenská kancelária prezidenta Slovenskej republiky

Vojenská kancelária prezidenta Slovenskej republiky zabezpečuje úlohy súvisiace s úlohou prezidenta Slovenskej republiky ako hlavného veliteľa Ozbrojených síl Slovenskej republiky. Podieľa sa aj na iných úkonoch súvisiacich s výkonom ústavných právomocí prezidenta. Podradenou jednotkou Vojenskej kancelárie je Čestná stráž prezidenta SR.

Náčelník Vojenskej kancelárie prezidenta 
Náčelníkom kancelárie je generálporučík Ing. Vladimír Šimko. (na generálporučíka povýšený 19. októbra 2021) Náčelník Vojenskej kancelárie prezidenta sa zúčastňuje rokovaní Bezpečnostnej rady SR. Náčelníka menuje prezident, ktorému sa náčelník zodpovedá za výkon funkcie.

 gen. por. Marián Áč – od 1. decembra 2007

Referencie 

Prezident Slovenskej republiky
Vojsko na Slovensku
Ružinovská poliklinika

Ružinovská poliklinika, a.s. (obchodné meno v rokoch 20042005 Poliklinika Ružinov, akciová spoločnosť, v rokoch 20052006 Ružinovská poliklinika, akciová spoločnosť) je akciová spoločnosť prevádzkujúca polikliniku na Ružinovskej ulici 10 v mestskej časti Ružinov v meste Bratislava, ktorá poskytuje ambulantnú zdravotnú starostlivosť na základe rozhodnutia Bratislavského samosprávneho kraja zo dňa 17. marca 2008 číslo 100815/2008-ZDR/4 na poskytovanie zdravotnej starostlivosti o neštátnom zdravotníckom zariadení.

Nachádza sa tu lekárska služba prvej pomoci pre dospelých.

Dejiny 
 1967 – začiatok stavby budovy územnej polikliniky na Šmidkého ulici 10,
 1973 – začiatok prevádzky polikliniky zo štyroch existujúcich zdravotných stredísk (na Šmidkého, Drieňovej, Herlianskej a Babuškovej ulici),
 1991 – vyčlenenie Polikliniky Ružinov z Nemocnice s poliklinikou Ružinov,
 1992 – poliklinika pôsobí ako príspevková organizácia s právnou subjektivitou,
 1996 – odštátňovanie lekárov prvého kontaktu a začiatok odštátňovania odborných lekárov,
 2003 – od 1. januára prechádza Poliklinika Ružinov pod správu Fondu národného majetku Slovenskej republiky (FNM SR),
 2004 – 29. decembra vznikla spoločnosť Ružinovská poliklinika a.s., jej jediným akcionárom bol FNM SR,
 2006 – prevzatie spoločnosti novými štatutármi.

Referencie

Pozri aj 
 Univerzitná nemocnica Bratislava – Nemocnica Ružinov

Iné projekty

Externé odkazy 
 Oficiálny web

Univerzitná nemocnica Bratislava
Ružinov
Poskytovatelia zdravotnej starostlivosti
Základná škola (Bratislava, Mierová 46)

Základná škola sídli na Mierovej ulici číslo 46 v Bratislave, v mestskej časti Ružinov.

Škola bola založená 1. septembra 1961. Od svojho vzniku desaťročia slúžila ako experimentálne pracovisko pre Výskumný ústav pedagogický v Bratislave, k čomu bolo prispôsobené i školské zariadenie, špeciálne učebne, laboratóriá a kabinety.

Na adrese základnej školy sídli aj Súkromná základná umelecká škola.

Referencie

Externé odkazy 
Oficiálne webstránky
Poloha na Google Maps.

Základné školy v Bratislave
Ružinov
Základná škola s materskou školou sv. Jána Pavla II.

Základná škola s materskou školou sv. Jána Pavla II. je základná škola s integrovanou materskou školou na Osloboditeľskej ulici v Bratislave, mestská časť Vajnory.

V materskej škole vytvárajú rodinnú atmosféru za účelom, aby dieťa získavalo, rozvíjalo a skvalitňovalo rôzne vedomosti, postoje a hodnoty.

Referencie

Externé odkazy 
Oficiálne webstránky
Poloha na Google Maps.

Základné školy v Bratislave
Materské školy v Bratislave
Vajnory
Milan Dubec

Milan Dubec (* 27. september 1980, Žilina) je slovenský podnikateľ zameraný na online a tlačené médiá. Je zakladateľom portálov Azet.sk, Pokec.sk, Aktuality.sk a ďalších.

Životopis 
Od roku 1997 je internetovým a mediálnym podnikateľom. Je zakladateľom internetového portálu Azet.sk, spolumajiteľom a generálnym riaditeľom najväčšieho slovenského vydavateľstva – Ringer Axel Springer Slovakia, a. s.

V roku 2015 zakladal v spolupráci s Vedecko-technologickým parkom (VTP) Žilina coworkingové centrum Banka Žilina.

Referencie 

Slovenskí podnikatelia
Osobnosti zo Žiliny
Kvalifikácia na Majstrovstvá Afriky v basketbale mužov 2017

Kvalifikácia na Majstrovstvá Afriky v basketbale mužov 2017 bola africká kontinentálna kvalifikácia v basketbale mužov, ktorú organizuje Africká basketbalová federácia (FIBA Africa). Zúčastnilo sa jej 27 afrických družstiev, ktoré súťažili o 12 miest na záverečný turnaj v 6 kvalifikačných zónach. Prebiehala od 12. do 30. marca 2017. Nováčikom kvalifikácie bolo družstvo Južného Sudánu. Okrem 12-tich družstiev, ktoré postúpili z tejto kvalifikácie, udelila FIBA Africa ďalším dvom družstvám a tzv. divokú kartu.

Priamy postup 
Priamo postúpili hostiteľská krajina a víťaz Majstrovstiev Afriky 2015:
  (náhrada v apríli 2017 za odstúpené )

Účastníci 

Pozn.: Číslo v zátvorke udáva umiestnenie v medzinárodnom rebríčku FIBA v roku 2016.

Výsledky

Zóna 1 
  Alžír

  Tunis

Zóna 2 
  Bamako

  Dakar

Zóna 3 
  Cotonou

  Abidžan

Zóna 4

Skupina A 
  Yaoundé

Skupina B 
  Bangui

Zóna 5 
  Káhira

Základné skupiny

Skupina A

Skupina B

Play-off

Stretnutie o 5.7. miesto

Stretnutie o 5. miesto

Semifinále

Stretnutie o 3. miesto

Stretnutie o 1. miesto

Zóna 6 a 7

Skupina A 
  Lusaka

Skupina B 
  Bulawayo

Play-off o postup 
  Johannesburg

Referencie

Externé odkazy 
 Oficiálna stránka FIBA Africa archive.org /

Zdroje 
 Kvalifikácia na stránke Medzinárodnej basketbalovej federácie 
 Kvalifikácia na stránke tofor66.com 

Basketbal v 2017
Majstrovstvá Afriky v basketbale
Mácha

Mácha je priezvisko, pozri Mácha (priezvisko), napr.:

 Jan Evangelista Mácha (1798 – 1845), český rímskokatolícky kňaz a biblista
 Jaroslav Mácha, viacero osôb
 Karel Mácha (* 1931), český filozof a antropológ
 Karel Hynek Mácha (1810 – 1836), český básnik a spisovateľ
 Ladislav Mácha (* 1923), český účastník protinacistického odboja a dôstojník Štb
 Marcel Mácha (* 1969), český futbalista
 Otmar Mácha (1922 – 2006), český hudobný skladateľ
 Vítězslav Mácha (* 1967), český zápasník, tréner a športový funkcionár
 Karla Máchová (1853 – 1920), česká politička
 Radka Máchová (* 1949), česká akrobatická pilotka

Pozri aj 
 Macha
Karin Majtánová

Mgr. Karin Majtánová, PhD. (* 1. február 1974, Trenčín) je slovenská herečka, modelka a moderátorka. V roku 1993 získala titul Miss Slovensko. Pracovala aj ako dramaturgička a letuška.
Má syna Samuela, ktorý sa stal majstrom slovenských stredných škôl v basketbale. 

V súčasnosti moderuje televíznu reláciu Dámsky klub na STV.

Referencie

Iné projekty

Externé odkazy  
 

Slovenskí televízni moderátori
Slovenské modelky
Slovenské televízne herečky
Osobnosti z Trenčína
Športové gymnázium (Bratislava, Ostredková 10)

Stredná športová škola, Ostredková 10 je špecializovaná stredná škola so sídlom na Ostredkovej ulici v Bratislave, miestna časť Ostredky, Ružinov.

Význační absolventi 
Janette Husárová
Dominik Hrbatý
Veronika Zuzulová
Jozef Krnáč
Matej Beňuš atď.

Referencie

Iné projekty

Externé odkazy 
Oficiálne webstránky
Poloha na Google Maps
Facebook

Gymnáziá v Bratislave
Ružinov
Majstrovstvá sveta v curlingu žien 2017

Majstrovstvá sveta v curlingu žien 2017 bol v poradí 39. turnaj majstrovstiev sveta v curlingu žien, ktoré organizuje Svetová curlingová federácia (WCF). Konal sa v Pekingu, v Číne v dňoch od 18.26. marca 2017, za účasti 12 tímov. Svoj 16. titul titul získala , ktorá vo finále zvíťazila nad . Pre strieborné Rusko to bolo najlepšie umiestnenie, ktoré doposiaľ na svetovom šampionáte dosiahlo.

Čína organizovala ženský šampionát prvýkrát, ale v roku 2014 hostila svetový turnaj mužov, tiež v Pekingu. Dejiskom všetkých zápasov bola aréna Capital Gymnasium s kapacitou 17 000 miest.

Kvalifikácia 

Pozn: V zátvorke je uvedené umiestnenie vo svetovom rebríčku WCF v marci 2017.

Aréna

Výsledky

Základná skupina

Play-off

Play-off medzi 1. a 2.

Play-off medzi 3. a 4.

Semifinále

Stretnutie o 3. miesto

Finále

Konečné poradie

Referencie

Pozri aj 
 Majstrovstvá sveta v curlingu mužov 2017

Externé odkazy 
 Oficiálna stránka Svetovej curlingovej federácie 
 Oficiálna stránka Čínskej curlingovej asociácie

Zdroje 
 MS 2017 na stránke Svetovej curlingovej federácie 
 MS 2017 na štatistickej stránke Svetovej curlingovej federácie 

Curling v 2017
Ženy
Curling
2017 v Číne
Športové podujatia v Pekingu
Majstrovstvá sveta v curlingu mužov 2017

Majstrovstvá sveta v curlingu mužov 2017 bol v poradí 62. turnaj majstrovstiev sveta v curlingu mužov, ktoré organizuje Svetová curlingová federácia (WCF). Konal sa v Edmontone, v Kanade v dňoch od 1.9. apríla 2017, za účasti 12 tímov. Družstvo Holandska sa kvalifikovalo na toto podujatie po 23 rokoch. Titul obhájila domáca , ktorá vo finálovom stretnutí zvíťazila nad .

Kanada organizovala mužský svetový šampionát 23-krát, naposledy hostila turnaj v roku 2015, v Halifaxe. Samotným Edmonton hostil turnaj v roku 2007. Dejiskom všetkých zápasov bola aréna Northlands Coliseum s kapacitou 16 800 miest, ktorá na turnaji v roku 2007 dosiahla návštevnosť 184 970 divákov.

Kvalifikácia 

Pozn: V zátvorke je uvedené umiestnenie v medzinárodnom rebríčku WCF v novembri 2016.

Aréna

Výsledky

Základná skupina

Play-off

Play-off medzi 1. a 2.

Play-off medzi 3. a 4.

Semifinále

Stretnutie o 3. miesto

Finále

Konečné poradie

Referencie

Pozri aj 
 Majstrovstvá sveta v curlingu žien 2017

Externé odkazy 
 Oficiálna stránka Svetovej curlingovej federácie 
 Oficiálna stránka Kanadskej curlingovej federácie /

Zdroje 
 MS 2017 na stránke Kanadskej curlingovej federácie /
 MS 2017 na stránke Svetovej curlingovej federácie 
 MS 2017 na štatistickej stránke Svetovej curlingovej federácie 

Curling v 2017
Muži
Curling
Športové podujatia v Edmontone
2017 v Kanade
Dychový orchester mladých mesta Košice

Dychový orchester mladých mesta Košice (skrátene DOM Košice) je orchester zoskupujúci hudobníkov prevažne z košických základných umeleckých škôl a ich absolventov. Od svojho vzniku v roku 1970 bol účastníkom mnohých festivalov na Slovensku aj v zahraničí a získal ocenenia na celoslovenských i medzinárodných súťažiach. Počas jeho pôsobenia s orchestrom spolupracovali FS Jahodná a mažoretkové skupiny Melody, Twingy, Princess, Flowers a Ragtime.

Ocenenia 

1991
 „Cena Karola Pádivého“ za vynikajúce výsledky a reprezentáciu slovenskej dychovej hudby v zahraničí

2005
 „Medaila Daniela Gabriela Licharda“ od Národného osvetového centra v Bratislave
 „Cena Košického samosprávneho kraja“
 „Cena primátora mesta Košice“

 2010
 „Pamätná plaketa Združenia dychových hudieb Slovenska“ za úspešnú prácu pre dychovú hudbu na Slovensku

 2020
 „Cena mesta Košice“ za vynikajúcu reprezentáciu slovenskej dychovej hudby v Európe

Účasť na medzinárodných festivaloch

Súťažné festivaly 
Dychový orchester mladých Košice sa zúčastnil na mnohých súťažných festivaloch v rámci Európy, na ktorých získal významné ocenenia.

 Medzinárodný festival FIJO – Cheb, Česko (1978, 1984, 1989)
 Festival severských štátov Ostsee – Rostock, Nemecko (1986)
 Európsky hudobný festival – Neerpelt, Belgicko (1987)
 35. Medzinárodný hudobný festival Kmochov Kolín – Kolín, Česko (1992)
 Európsky hudobný festival Saxoniade – Hohenstein-Ernstthal, Nemecko (1998, 1999, 2003, 2015)
 XIV. Medzinárodný festival – Brno, Česko (1994)
 XI. a XXVIII. Medzinárodný festival – Rybnik, Poľsko (2001, 2019)

Nesúťažné festivaly 
 XI. a XV. Festival národov – Hamburg, Nemecko (2001, 2005)
 Medzinárodný festival dychových orchestrov – Viedeň, Rakúsko (2001, 2005)
 XII. a XVI. Festival národov – Balatonmáriafürdő, Maďarsko (2002, 2006)
 III. Medzinárodný festival – Pécs, Maďarsko (2008)
 23. a 27. Medzinárodné stretnutie dychových orchestrov ZENIT – Békešská Čaba, Maďarsko (2008, 2013)
 VII. a IX. Medzinárodný festival – Tótkomlós, Maďarsko (2004, 2009, 2019)
 Medzinárodný festival dychových orchestrov a mažoretkových skupín – Trenčianske Teplice a Nová Dubnica, Slovensko (2013, 2015, 2017, 2019)
 Medzinárodný festival Na vlnách Nílu – Kolbuszowa, Poľsko (2014, 2017)
 Otvárací ceremoniál EHMK – Matera, Taliansko (2019)

Externé odkazy 

 Dychový orchester na Facebooku

Slovenské dychové kapely a orchestre
Kultúra v Košiciach
Organizácie založené v 1970
Idina Menzelová

Idina Kim Menzelová (; * 30. máj 1971, Queens, New York, New York, USA) je americká herečka, speváčka a textárka.

Životopis 

Narodila sa do židovskej rodiny, jej mama bola terapeutka a otec predavač. Od malička túžila po tom, hrať v divadle a spievať, no zo začiatku sa musela uspokojiť len so školskými projektmi. Privyrábala si ako speváčka na svadbách či na oslavách bar micva. Neskôr sa začala venovať skôr rockovým skladbám a s vlastnou skupinou koncertovala po celom New Yorku. Jej profesionálna kariéra začala v roku 1995.

Bola obsadená do muzikálu Rent Jonathana Larsona, kde sa objavila ako nezávislá bisexuálna umelkyňa Maureen. Tu spoznala aj svojho neskoršieho manžela Taya Diggsa. Známou sa stala aj ako prvá predstaviteľka Elphaby v muzikáli Wicked.

Filmovú kariéru začala menšími úlohami. Objavila sa vo filmoch ako príklad Bozkávať Jessicu Stein (2001) či Bozkom to začína (2002) v ktorom si zahrala po boku herečky Marisy Tomei.

V roku 2005 sa dočkala aj sfilmovania divadelného muzikálu Rent, s názvom Bohémovia, kde stvárnila rovnakú postavu ako v muzikáli. Po boku Amy Adams a Susan Sarandon sa objavila aj v romantickej komédií Začarovaní, ktorá sa dočká v roku 2018 aj pokračovania. V seriáli Glee stvárnila postavu Shelby, šéfky vokálneho zboru. Tiež prepožičala hlas postave Elsy v rozprávke Ľadové kráľovstvo a naspievala pieseň Let It Go a ostatné piesne.

Je veľkou obdivovateľkou Betty Midlerovej či Barbry Streisandovej. Má syna Walkera Nathaniela Diggsa. V roku 2014 sa rozviedla s hercom Tayom Diggsom a momentálne žije s hercom Aaronom Lohrom.

Zdroj 

Filmové herečky USA
Dabingové herečky USA
Herecké výhonky
Divadelné herečky USA
Speváčky USA
Držitelia ceny Tony
Osobnosti USA židovského pôvodu
Osobnosti z New Yorku
Rozprávači audiokníh
Vodnopólová extraliga mužov 2016/17

Vodnopólová extraliga mužov v sezóne 2016/17 bol 25. ročník extraligy vodnopólistov, najvyššej vodnopólovej súťaže mužov na Slovensku, ktorú kontroloval Slovenský zväz vodného póla (SZVP), od roku 2017 potom Slovenská plavecká federácia (SPF). Počet účastníkov sa oproti minulej sezóne zvýšil o 2 družstvá, ktoré nastúpili už od základnej časti súťaže. Víťazom základnej časti sa stalo družstvo ČH Hornets Košice. Titul ale získalo družstvo Slávia UK Bratislava, ktoré vo finále play-off zvíťazilo nad víťazom nadstavbovej častiKVP Nováky.

Systém súťaže 
Systém súťaže sa oproti minulej sezóne mierne pozmenil. Po odohraní základnej časti (ZČ) jedenkrát doma a vonku (14 kôl) nasledovala pre všetky družstvá nadstavbová časť v dvoch skupinách. Pre družstvá na 1. až 4. mieste po ZČ to bola nadstavbová skupina A, po korej všetky 4 družstvá postúpili do play-off. Pre družstvá na 5. až 8. mieste po ZČ to bola nadstavbová skupina B. Nadstavbová časť sa odohrala jedenkrát doma a vonku, spolu 6 kôl. Body po základnej časti sa v nej nezapočítavali, ani tzv. bonifikačné body za umiestnenie. Za nadstavbovou časťou skupiny A absolvovali družstvá play-off, hranú na 3 víťazné zápasy. Zo súťaže nikto nevypadol.

Účastníci

Výsledky

Základná časť 
Zápasy

Tabuľka 

Zdroj: hornets.sk

Nadstavbová časť

Skupina A 
Zápasy

Tabuľka

Skupina B 
Zápasy

Tabuľka

Play-off 
Semifinále 

Play-off o 3. miesto 

Finále 

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Referencie

Pozri aj 
 1. vodnopólová liga žien 2016/17

Externé odkazy 
 Oficiálna stránka Slovenskej plaveckej federácie

Zdroje 
 Zápisy ŠTK muži na stránke Slovenského zväzu vodného póla archive.org
 Zápisy matriky súťaží na stránke Slovenskej plaveckej federácie
 Extraliga na stránke vodnepolonasbavi.eu archive.org

Vodné pólo v 2016
Vodné pólo v 2017
Vodnopólová extraliga mužov
Neil Patrick Harris

Neil Patrick Harris (* 15. jún 1973, Albuquerque, Nové Mexiko, Spojené štáty) je americký herec, spevák a komik. Známy je vďaka postavy Barneyho Stinsona zo seriálu Ako som spoznal vašu mamu.

Detstvo a mladosť 

Narodil sa v meste Albuquerque v Novom Mexiku, do rodiny právnikov, kde vyrastal s bratom, Brianom. Už vo štvrtej triede začal hrať v divadle. Strednú školu si vybral podľa vlastného uváženia, a to La Cueva High School v Albuquerque. Neil patril k najlepším študentom a v roku 1991 zmaturoval s vyznamenaním.

Kariéra 

S herectvom začal už v roku 1988 v divadlách. V rovnakom roku, bol obsadený do menšej úlohy po boku Whoopi Goldberg do filmu Klárino srdce, z ktorý si vyslúžil nomináciu na Zlatý glóbus. Získal aj druhú nomináciu za seriál Doogie Howser, M.D., po skončení seriálu v roku 1993, sa objavoval skôr v menších rolách. 

Na Broadwayi stvárnil hudobné aj dramatické role. V roku 2001 sa predstavil ako Tobias Ragg v muzikáli Sweeney Todd. V roku 2002 sa objavil na Broadwayi po boku Anne Heche v predstavení Proof. V roku 2004   stvárnil v troch častiach filmu Zahúlime uvidíme drogovo závislú postavu samého seba. O rok neskôr mu prišla príležitosť si zahrať po boku hercov ako Josh Radnor, Jason Segel, Cobie Smulders či Alyson Hannigan v seriáli Ako som spoznal vašu mamu, kde sa objavil ako bohatý sukničkár Barney Stinson. Táto rola mu zaručila veľa nominácií, napríklad na cenu Emmy.  

V roku 2009 sa objavil v seriáli Glee a ako dabingový herec prepožičal svoj hlas v rozprávkách ako Oblačno miestami fašírky (2009), Šmolkovia (2011), Šmolkovia 2 (2013) či sa objavil v muzikály Muppets (2011). Menšiu rolu stvárnil aj v komédií Prci, Prci, Prcičky: Stretávka z roku 2012. Ako kúzelník sa predviedol v seriáli American Horror Story a od roku 2017 pôsobí v seriáli A Series of Unfortunate Events. 

Opakovane je  vyberaný usporiadateľmi  významných spoločenských udalostí ako moderátor. V rokoch 2009 a 2013 uvádzal odovzdávanie cien Emmy, štyrikrát odovzdávanie cien Tony (za čo bol tiež štyrikrát odmenený cenou Tony) a v roku 2015 moderoval tiež slávnostný večer cien Akadémie.

Súkromný život 
Je otvorene homosexuálnej orientácie a od roku 2004 žije s Davidom Burtkom, s ktorým sa v roku 2014 oženil. Vychovávajú spolu dve deti, ktoré im porodila náhradná matka. Tiež prispieva a podporuje mnoho rôznych organizácii ako filantrop. V roku 2011 získal svoju hviezdu na Chodníku slávy.

Iné projekty

Externé odkazy

Zdroj 

Filmoví herci USA
Televízni herci USA
Divadelní herci USA
Dabingoví herci USA
Detskí herci
Speváci USA
Komici USA
Herecké výhonky
Moderátori USA
Držitelia ceny Emmy
Držitelia Drama Desk
Držitelia ceny Tony
Hollywoodsky chodník slávy
LGBT osobnosti USA
Filantropi
Osobnosti z Albuquerque
Pohár víťazov pohárov 1968/1969 – Finále

Finále 9. ročníka Pohára víťazov pohárov sa hralo 21. mája 1969 v Bazileji. Víťazom v tom čase druhého najvýznamnejšieho európskeho pohára sa stal Slovan Bratislava, ktorý porazil FC Barcelona 3:2. Slovan ako jediný československý a slovenský futbalový klub vyhral niektorú z európskych pohárových súťaží, zároveň sa stal prvým klubom z tzv. východneho bloku s touto poctou.

Cesta do finále

Priebeh zápasu
Obaja súperi predviedli otvorený futbal, hráči Slovana sa presadili proti elegantnému štýlu Barcelony rýchlosťou a zdravou agresivitou. Po úvodnom výkope stratili Katalánci loptu, akcia sa začala u kapitána belasých Horvátha, pokračovala po osi Jokl – Cvetler – Hrdlička, ten vrátil prihrávku Cvetlerovi, ktorý strelou do ľavého dolného rohu otvoril skóre. V 17. minúte využil Zaldúa zaváhanie obrany Slovana a vyrovnal na 1:1. Po polhodine hry sa vydal na veľké sólo z vlastnej polovice Hrivnák, pred šestnástkou si vymenil loptu s Joklom a strelou z desiatich metrov zvýšil na 2:1. O dvanásť minút viedol Slovan už dvojgólovým rozdielom. Karol Jokl, najlepší hráč zápasu pohotovo rozohral aut, Ján Čapkovič obišiel Olivellu i Peredu a prehodil brankára Sadurního. V druhom polčase Rexach gólom priamo z rohu znížil stav zápasu na 2:3. Šancu na vyrovnanie mal Zaldúa, sám pred bránou Slovana však mieril nad.

Po záverečnom hvizde rozhodcu van Ravensa mohol legendárny športový komentátor Gabo Zelenay zvolať: „Vyhrali sme, priatelia doma. Vyhrali sme 3:2! Náš je pohár. Slávny a veľký. Nádherný! Bravo, chlapci, naši jastrabi z Tehelného poľa bratislavského!“  Fanúšikovia Slovana vbehli na trávnik oslavovať svojich hrdinov, doslova ich povyzliekali z dresov. Víťaznú trofej z rúk prezidenta UEFA Gustava Wiederkehra preberal kapitán tímu Alexander Horváth a jeho spoluhráči v trenírkach. Jediný, kto si zachránil dres a získal aj cennú pamiatku - loptu z finále bol brankár Vencel. 

Okrem hráčov, ktorí boli priamymi aktérmi finálového zápasu, zasiahli počas sezóny do bojov o cennú trofej: Jozef Kontír – Ján Popluhár, Peter Mutkovič, Ľudovít Zlocha, Dušan Hlavenka, Jozef Határ, Milan Sokol

Štatistika zápasu

Referencie

Futbalové zápasy
Futbal v Česko-Slovensku
Úspechy slovenského futbalu
ŠK Slovan Bratislava
Futbalové súťaže v Európe
Zaniknuté futbalové súťaže
1. Slovenská liga vo futsale 2016/17

1. Slovenská liga vo futsale 2016/17 bol 24. ročník 1. Slovenskej ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu. V súťaži účinkovalo rovnako ako v minulej sezóne 10 družstiev. Titul získalo družstvo Slov-Matic FOFO Bratislava, ktoré vo finálovej sérii zvíťazilo nad obhajcom prvenstvaŠK Across Pinerola Bratislava.

Systém súťaže 
Systém súťaže sa oproti minulej sezóne výrazne zmenil. Po základnej časti (ZČ), v ktorej odohral každý s každým zápasy jedenkrát doma a vonku, nasledovalo play-off. Na rozdiel od predchádzajúcich sezón sa už nehralo play-out. Do play-off postúpilo 8 najlepších družstiev po ZČ, pričom všetky boli zaradené do štvrťfinále. To sa hralo na 2 víťazné zápasy, semifinále a finále na 3 víťazné zápasy. Zmenou oproti minulej sezóne bolo, že sa opäť organizovalo aj play-off o 3. miesto, ktoré sa hralo na 2 víťazné zápasy. 2 posledné družstvá po základnej časti odohrali preliminačnú baráž o zotrvanie v najvyššej lige s účastníkmi 2. ligy.

Účastníci 

Pozn: Družstvo FK Slovanet Prešov, ktoré skončilo v minulej sezóne na 4. mieste, nepodalo v stanovený čas prihlášku do ligy. Nahradilo ho družstvo MIBA Banská Bystrica, ktoré neuspelo v baráži.

Výsledky

Základná časť 
Zápasy 

Tabuľka 

Zdroj: futbalnet.sk

Play-off 
Štvrťfinále 

Semifinále 

Play-off o 3. miesto

Finále

Konečné umiestnenie

Baráž o extraligu 
 

Zápasy 

Tabuľka

Referencie

Zdroje 
 1. slovenská liga na stránke futsalslovakia.sk
 1. slovenská liga vo futsale na stránke futbalnet.sk
 1. slovenská liga vo futsale na stránke uefa.com 

Futsal v 2016
Futsal v 2017
Slovenská extraliga vo futsale
Supergirl (seriál)

Supergirl je americký akčný a dobrodružný televízny seriál, ktorého tvorcami sú Ali Adler, Greg Berlanti a Andrew Kreisberg (poslední dvaja tiež vytvorili seriál Arrow a The Flash). Pôvodne bol vysielaný na americkej stanici CBS a premiéru mal 26. októbra 2015. Seriál je založený na postave z DC Comics, Supergirl (Kara Zor-El), ktorej tvorcami sú Otto Binder a Al Plastino. Stvárňuje ju herečka Melissa Benoist v hlavnej role. Supergirl je superhrdinka, sesternica Supermana a jedna z posledných obyvateľov Kryptonu.

12. mája 2016 Warner Bros. oznámilo, že seriál bol predĺžený na druhú sériu a presťahuje sa zo stanice CBS na The CW, kde debutoval 10. októbra 2016. 8. januára 2017 bolo oznámené, že seriál bol obnovený aj na tretiu sériu.

2. apríla 2018 bol seriál obnovený na štvrtú sériu, ktorá bude mať premiéru 14. októbra 2018.

Seriál bol obnovený na piatu sériu.

Obsadenie 
 Melissa Benoist ako Kara Zor-El / Kara Danvers / Supergirl
 Mehcad Brooks ako James Olsen / Guardian
 Chyler Leigh ako Alex Danvers
 Jeremy Jordan ako Winslow „Winn“ Schott, Jr.
 David Harewood ako J'onn J'onzz / Martian Manhunter
 Calista Flockhart ako Cat Grant
 Chris Wood ako Mon-El
 Floriana Lima ako Maggie Sawyer

Zdroj 

Televízne seriály The CW
Televízne seriály CBS
Televízne seriály USA
Televízne seriály z roku 2015
1. futsalová liga žien 2015/16

1. futsalová liga žien 2015/16 bol premiérový ročník 1. futsalovej ligy žien, futsalovej súťaže žien na Slovensku, ktorú organizuje Slovenský futbalový zväz (SFZ), resp. Výkonný výbor Slovenského futsalu. V súťaži účinkovalo 6 družstiev. Titul získalo družstvo TJ Spartak Myjava.

Systém súťaže 
Systém súťaže pozostával iba zo základnej časti. Tá sa organizovala formou piatich turnajov, každý v inom dejisku, na ktorých družstvá odohrali po 3 zápasy.

Účastníci

Výsledky 
Zápasy 

Tabuľka

Konečné umiestnenie

Referencie

Zdroj 
 1. futsalová liga žien 2015/16 na stránke futsalslovakia.sk

Futsal v 2015
Futsal v 2016
1. futsalová liga žien
Cena Grammy za celoživotný prínos

Cenu Grammy za celoživotný prínos udeľuje The Recording Academy umelcom ktorí počas svojho života majú kreatívny prínos s výnimočným umeleckým významom pre hudobný priemysel.

Toto ocenenie sa odlišuje od Siene slávy Grammy, ktorá skôr vzdáva poctu špecifickým hudobným nahrávkam, než by oceňovala jednotlivcov a líši sa aj od ceny Grammy Trustees Award, ktorou sa oceňujú tí, ktorí v hudobnom priemysle neprispievajú ako umelci.

Ocenení za celoživotný prínos 
Nasledujúci jednotlivci dostali cenu Grammy za celoživotné dielo. Ich poradie je uvedené podľa roku.

Referencie

Iné projekty

Externé odkazy 
 Oficiálne stránky

Celoživotný prínos
Stanislav III. Turzo

Gróf Stanislav III. Turzo z Betlanoviec (* 24. júl 1576, Bojnice† 1. máj 1625, Levoča) bol uhorský palatín a spišský župan.

Životopis 
Narodil sa 24. júla 1576 v Bojniciach ako syn Alexeja Turzu a jeho manželky Barbory Zrínskej. Bol vzdelaný, študoval v zahraničí (v Augsburgu, dva roky v Padove, v Benátkach a v Ríme). V roku 1594, po otcovej smrti, prerušil štúdia a prevzal správu majetkov (hrady a panstvá Spiš, Bojnice a Hlohovec) i funkciu spišského dedičného župana a dal sa na vojenský životvstúpil do služieb Mateja, brata cisára Rudolfa II.

Zúčastnil sa mnohých bojov proti Turkom, a to pri dobýjaní Novohradu, v roku 1595 pod velením generála Mansfelda pri dobytí Ostrihomu, potom Vyšehradu a Vacova, v roku 1596 pod velením generála Mikuláša Pálfiho pri pokuse o dobytie Jágru, v roku 1598 pri dobytí Rábu, Taty, Pápy a Vesprému, o rok na to pri dobývaní Hatvanu a viacerých hradov v okolí Szolnoku, pri dobývaní Nagykanizse, v roku 1601 pri dobytí Stoličného Belehradu. Pretože sa ako vojenský veliteľ naďalej chcel zúčastňovať na bojoch s Turkami, v roku 1603 sa vzdal funkcie dedičného spišského župana v prospech svojho mladšieho brata Krištofa, no po jeho smrti v roku 1614 sa stal opätovne hlavným spišským županom s postavením kráľovského pohárnika.

Spočiatku sa staral o povznesenie evanjelického školstva, v Hlohovci založil gymnázium a mnohých študentov vysielal na univerzitné štúdium do Nemecka. Bojnice sa za jeho spravovania stali v roku 1610 sídlom najväčšej superintendantúry pre Nitriansku, Tekovskú a Bratislavskú župu. S jeho menom sa viaže aj konanie evanjelickej synody v Šintave v roku 1622.

V čase neustálych vojen a povstaní sa najprv pridal na stranu Gabriela Betlena a v Bojniciach hostil jeho posádku, no potom prebehol na stranu cisára (niekde sa uvádza, že pod vplyvom arcibiskupa Petra Pázmaňa konvertoval na katolícku vieru). V roku 1622 na sneme v Šoporni ho zvolili za palatína a v roku 1624 vymohol od kráľa právo pre Spišskú stolicu používať červený vosk pri pečatení listín.

Palatín Stanislav III. zomrel 1. mája 1625 počas liečenia v piešťanských kúpeľoch. Pochovali ho v Levoči, kde je v krstnej kaplnke chrámu sv. Jakuba renesančný figurálny epitaf od Weinhardta.

Manželstvo a potomkovia 
Oženil sa s Annou Rozáliou Listovou (=Annou Rosinou Listhiusovou) z Kopčian, ktorá bola známa ako druhá Alžbeta Bátoričkatýrala a vraždila staré a mladé ženy. S ňou mal 7 detí :
 Stanislav (* 1599?24. december 1627), spišský župan
 Adam (* 1600?† 16. december 1635), spišský župan
 Michal († 1636), spišský župan
 Pavol († mladý)
 Alžbeta († mladá)
 Štefan († mladý)
 Eva († 1627)

Diela 
 Anno 1623 Stanislai Thurzo Palatini Diarum
 Diarum Tractatus

Referencie

Literatúra 
 TKÁČ, Marián: Turzovci. Bratislava : Post Scriptum, 2011, 160 s. ISBN 978-80-970489-9-0

Iné projekty 

Turzovci
Uhorskí palatíni
Osobnosti z Bojníc
Uhorskí šľachtici
Slovenskí šľachtici